L'Ajuntament d'Alaquàs exigeix a la Conselleria de Sanitat un nou Centre Auxiliar de Salut i més mijtans per al centre existent
25/09/2009

# L'Ajuntament d'Alaquàs exigeix a la Conselleria de Sanitat un nou Centre Auxiliar de Salut i més mijtans per al centre existent

*   25/09/2009
*   [Imprimir](#)
*   Compartir
*    https://www.alaquas.org/documento.asp?id\_do=11641

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11641%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20exigeix%20a%20la%20Conselleria%20de%20Sanitat%20un%20nou%20Centre%20Auxiliar%20de%20Salut%20i%20m%C3%A9s%20mijtans%20per%20al%20centre%20existent)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11641/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11641/25092009pleno_Form_4.jpg)](https://www.alaquas.org/ficheros/documentos/2009/2/11641/25092009pleno_Form_10.jpg "<a href='https://www.alaquas.org/ficheros/documentos/2009/2/11641/25092009pleno_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs exigeix a la Conselleria de Sanitat un nou Centre Auxiliar de Salut i més mijtans per al centre existent</a>")

El Ple també ha manifestat, a proposta del grup socialista, la "més absoluta discrepància" amb la retallada del 20% de l'ajuda del bo infantil per part de la Conselleria d'Educació El consistori ha demandat un any més l'execució integral i urgent del Projecte de la Canalització dels Barrancs del Poio, El Pozalet i Xiva

El Ple de l'Ajuntament d'Alaquàs ha aprovat una moció d'Alcaldia en la qual es demana a la Conselleria de Sanitat la immediata construcció del Centre Auxiliar previst en el local de titularitat municipal situat al costat del Mercat Municipal i que es dote, de forma immediata, dels mitjans necessaris i del personal mèdic que calga perquè es reduïsca de forma significativa el temps d'espera per a l'assistència mèdica en el Centre de Salut d'Alaquàs.

Des que en l'any 2002, es va posar a la disposició de la Conselleria de Sanitat un solar de titularitat municipal per a la construcció d'un Centre d'Especialitats en Alaquàs, mai s'ha rebut resposta, com tampoc ha hagut reacció davant la multitud de mocions, escrits, comunicacions conjuntes amb altres municipis, així com diverses reunions mantingudes amb diferents responsables del sistema públic de sanitat en la nostra comunitat. L'Ajuntament sol·licitarà una entrevista urgent amb el Conseller de Sanitat a l'efecte d'abordar aquest assumpte de forma immediata.

També ha eixit endavant en el Ple la moció del Grup Municipal Socialista amb la qual l'Ajuntament manifesta la seua més absoluta discrepància amb la retallada de l'ajuda del bo escolar en un 20% respecte al curs passat i que afecta a més de 25.000 xiquets i xiquetes de la Comunitat Valenciana que veuran incrementat el cost de la seua plaça escolar fins a 737 euros anuals.

El consistori exigeix l'augment de la quantitat assignada al bo infantil tal i com estava prevista per mensualitat i alumne de forma immediata. De la mateixa manera que demanda el compliment dels compromisos adquirits per la Conselleria d'Educació amb el Ministeri d'Educació.

De la mateixa manera, l'Ajuntament de Alaquàs ha tornat a denunciar l'actitud "irresponsable" que la Conselleria de Territori i Habitatge i la Confederació Hidrográfica del Xúquer estan exhibint enfront de la situació en què es troba el "Projecte de restitució i adaptació del barranc del Poio". Després de més de deu anys, les obres de canalització dels barrancs del Poio, Saleta i Pozalet, que afecten especialment al municipi, es troben encara pendents de resolució i execució.

El Ple ha exigit que es prenguen amb caràcter urgent les mesures necessàries per a dotar pressupostàriament aquestes actuacions i que s'habiliten els recursos necessaris per a assegurar l'execució immediata d'aquest projecte. Igualment, que deixen de concedir-se llicències d'urbanització, aigua amunt, dels dits barrancs sense que quede resolt adequadament l'evacuació d'aigües pluvials.

Igualment, l'Ajuntament de Alaquàs ha aprovat l'Ordenança Reguladora del Servei Municipal de Préstec de Bicicletes Horta en Bici, amb el que reforça el seu compromís i esforç a favor de la mobilitat i la qualitat de vida dels ciutadans i ciutadanes.

La iniciativa conjunta, en què també participen els municipis de Quart, Aldaia i Xirivella en el marc de la Mancomunitat Intermunicipal de l'Horta Sud, segueix la línia d'altres ciutats d'Espanya i Europa on s'està desenvolupant amb excel·lents resultats. De la mateixa manera, l'Ajuntament de Alaquàs reforça el seu compromís amb la recuperació de l'espai urbà per als vianants i el transport sostenible, com ha fet en l'entorn del col·legi González Gallarza, la plaça dels Ollers o l'entorn del Castell d'Alaquàs.

Els usuaris d'Horta en Bici disposaran d'una xarxa amb una vintena de bases on podran prendre i retornar les bicicletes. En el cas d'Alaquàs, aquest servei s'instal·larà al carrer Lanjarón, en l'avinguda Pais Valencià al costat de l'Ajuntament, en la plaça de la Constitució i en l'avinguda Blasco Ibáñez.

A l'inici del Ple, es va procedir al nomenament i presa de possessió de la nova regidora del Grup Municipal PSOE, Camila Álvarez Esteban, en substitució de l'escó deixat per Jorge Alarte.